Mihhail Mjagkov

Mihhail Jurjevitš Mjagkov (vene keeles Михаи́л Юрьевич Мягко́в; sündinud 26. oktoobril 1968 Moskvas) on Venemaa ajaloolane. 

Ta on olnud Venemaa Teaduste Akadeemia Üldajaloo Instituudi sõdade ja geopoliitika ajaloo keskuse juhataja, Venemaa Välisministeeriumi Moskva Riikliku Rahvusvaheliste Suhete Instituudi (MGIMO) professor, Venemaa Sõjaajaloo Seltsi teadusdirektor. Vene Föderatsiooni kultuuriministri Vladimir Medinski nõunik (2012–2020).

 Elulugu 
1993. aastal lõpetas Moskva Riikliku Ajaloo- ja Arhiivinstituudi arhiiviteaduskonna. Tudengina ajateenistuses Nõukogude armee raudteevägedes.

1993. aastal asus tööle Venemaa Teaduste Akadeemia Üldajaloo Instituuti. 1997. aastal kaitses Vene Föderatsiooni Kaitseministeeriumi Sõjaajaloo Instituudis ajalooteaduste kandidaadi väitekirja ("Armeegrupp "Mitte" Moskva lahingus").https://web.archive.org/web/20190506032606/http://old.redstar.ru/2003/02/05_02/4_07.html 2006. aastal kaitses Venemaa Teaduste Akadeemia Üldajaloo Instituudis ajalooteaduste doktori kraadi ("Sõjajärgse Euroopa struktuuriprobleemid Nõukogude-Ameerika suhetes 1941-1945").https://web.archive.org/web/20160826104748/http://old.mgimo.ru/users/document1947.phtml Alates 2004. aastast õpetab MGIMO-s (Maailma ja Venemaa ajaloo kateeder) kursusi "Venemaa ajalugu iidsetest aegadest 20. sajandini" ja "Venemaa ajalugu 20. sajandil – 21. sajandi alguses".https://mgimo.ru/people/myagkov/

Ta oli Aleksei Pivovarovi 2009. aastal valminud filmi "Moskva. Sügis. Nelikümmend esimene" teaduskonsultant.https://web.archive.org/web/20161011224640/http://www.ntv.ru/novosti/160755/

5. aprillil 2013 nimetas Venemaa võimutruud ajaloonägemust esindav Venemaa Ajaloo Seltsi presiidium ta uute Venemaa ajaloo õpikute koostamise töörühma liikmeks.https://web.archive.org/web/20170611004638/http://xn--80abucjiibhv9a.xn--p1ai/%D0%BD%D0%BE%D0%B2%D0%BE%D1%81%D1%82%D0%B8/3442/%D1%84%D0%B0%D0%B9%D0%BB/2271/%D0%A3%D1%87%D0%B5%D0%B1%D0%BD%D0%B8%D0%BA%D0%B8_%D0%B8%D1%81%D1%82%D0%BE%D1%80%D0%B8%D0%B8-%D0%A1%D0%BE%D1%81%D1%82%D0%B0%D0%B2_%D0%A0%D0%93.pdf 2014. aastal anti talle Vene Föderatsiooni kõrghariduse autöötaja aunimetus.https://web.archive.org/web/20161011234707/http://old.mgimo.ru/study/faculty/mo/kvoi/news/n266826.phtml

Pärast Venemaa täiemahulise sissetungi algust Ukrainasse tõmbas ta otseseid paralleele Ukraina rünnaku ja Suure Isamaasõja vahel ning rõhutas "Donbassi genotsiidi" olemasolu. Mais 2023 väitis ta intervjuus, et Ukraina "denatsifitseerimine" kestab aastakümneid.https://ura.news/articles/1036286665 Hiljem võrdles ta Katõni veresauna ja tsiviilisikute mõrvu Butšas, märkides sarnasust "nende provokatiivses olemuses" Venemaa-vastase vandenõuna.https://holod.media/2024/04/12/katynskij-rasstrel-i-bucha/

Vladimir Putini 2024. aasta Venemaa presidendivalimislavastuses oli ta Putini usaldusisik.

31. jaanuaril 2025 tegi ta Moskvas oma raamatu "Must raamat. Rootsi ja Soome russofoobia lühike ajalugu" esitlusel ettepaneku nimetada Soome laht ümber Peterburi laheks, tuues eeskujuks USA presidendi Donald Trumpi, kes nimetas Mehhiko lahe ümber Ameerika laheks. Soome lahe ümbernimetamise põhjuseks on tema sõnul Soome ja Rootsi äärmine Vene-vastasus.https://www.iltalehti.fi/ulkomaat/a/e97aa794-c50c-40b9-947b-d6efea85ecca

 Monograafiad 

 Вермахт у ворот Москвы, 1941—1942. М.: ИВИ РАН, 1999; М.: Олма-Пресс, 2005 (2-е изд., дополненное).
 Проблема послевоенного устройства Европы в американо-советских отношениях 1941—1945 гг. М.: ИВИ РАН, 2006.
 Война 1941—1945. Факты и документы. М.: Олма-Пресс, 2001, 2004, 2005 (в соавторстве)
 Всё о великой войне. М.: Алгоритм, Эксмо, 2010 (в соавторстве).
 1942 год. От «Кремля» до «Марса». М.: Олма Медиа Групп, 2015.
 Вся правда о великой войне. М.: Алгоритм, 2015 (в соавторстве).
 Михаил Мягков. Вермахт у ворот Москвы. — Алгоритм, 2016. — 1500 экз. — ISBN 978-5-906880-58-1.

 Viited 

Kategooria:Venemaa ajaloolased
Kategooria:Sündinud 1968